Dona'm les entitats que hi ha en el següent text:
El rebot de la jugada madrilenya d'ahir serà també molt important a Catalunya
El començament de la setmana de les Falles ha coincidit amb una mascletà a Madrid de les que fan època. Pablo Iglesias ha abandonat molt hàbilment el vaixell de l’autoproclamat govern més progressista de la història, ja en fase de liquidació, mentre Ciutadans esclatava en mil bocins i acabava a un pas de ser extraparlamentari. I l’estabilitat institucional es posava en dubte ací i allà arran de la convocatòria d’eleccions a Madrid i les hostilitats diverses i generalitzades a Múrcia, Andalusia i Castella. I enmig d’aquestes hostilitats la presidenta madrilenya, per acabar de rebolicar el galliner, deia sense que li tremolàs gens ni mica la veu que si et diuen feixista és que “ets al costat bo de la història”. Caram! I tot plegat mentre el feixisme, en aquest cas el de Vox, acarona il·lusionat les primeres enquestes que ja el situen davant del Partit Popular en nombre d’escons, de manera que encapçala la dreta espanyola i és a tocar de la Moncloa. Tot en un sol matí, ben trepidant.
Per entendre el perquè de tant de moviment, disculpeu-me que torne a l’editorial que vaig escriure el 22 del mes passat, quan vaig avisar que Pedro Sánchez preparava eleccions, si podia ser al setembre, depenent del ritme de vaccinació, i si no a l’hivern. I que eren unes eleccions pensades per a desfer-se de Podem i intentar ara un pacte amb Ciutadans o, si no podia ser, amb un nou partit que ell voldria que sorgís de la fusió de Ciutadans i PP. Un nou partit amic de la governabilitat, dòcil, que seria segurament superat per Vox en nombre d’escons i que, gràcies a això, els socialistes podrien emblanquir anomenant-lo “la dreta moderada”. Ja sabeu prou l’estratègia: si poses una bèstia més grossa al costat de la bèstia de sempre, aquesta acaba passant per un peluix innocent.
Catalunya : Entitat_Geopolítica, Falles : esdeveniment, Madrid : Entitat_Geopolítica, Pablo Iglesias : polític, Ciutadans : partit_polític, Múrcia : Entitat_Geopolítica, Andalusia : Entitat_Geopolítica, Castella : Entitat_Geopolítica, Vox : partit_polític, Partit Popular : partit_polític, Moncloa : instal·lació_govern, Pedro Sánchez : polític, Podem : partit_polític, PP : partit_polític